Държавен вестник, бр. 31, 2014 г., стр. 21

БРОЙ  31	
Д Ъ Р Ж А В Е Н  В Е С Т Н И К 	
СТР.  21  
4. планирани количества намалени емисии 
на парникови газове.
(3) Министърът на икономиката и енерге­
тиката разглежда, оценява и утвърждава тех­
ническото задание по ал. 1 в срок 30 дни от 
неговото внасяне в МИЕ, за което уведомява 
писмено операторите.
(4) При установяване на несъответствия и/
или пропуски в документацията министърът 
на икономиката и енергетиката дава конкретни 
указания и определя срок за нейното прера­
ботване и/или допълване. 
(5) Министърът на икономиката и енерге­
тиката може да упълномощи длъжностно лице 
за изпълнение на правомощията по ал. 3 и 4.
(6) Документацията по ал. 2 може да се 
представя в МИЕ и по електронен път с елек­
тронен подпис.
Раздел ІІ
Контрол по изпълнението на НПИ
Чл. 7. Контролът по изпълнението на НПИ 
е текущ и окончателен.
Чл. 8. (1) Текущият контрол се осъществява 
чрез проверки на място за всяка инсталация от 
министъра на икономиката и енергетиката или 
от упълномощени от него длъжностни лица.
(2) Предмет на проверките на място е сте­
пента на реализация на проекта в съответствие 
с утвърдения график за неговото изпълнение.
(3) Проверките по ал. 1 се извършват веднъж 
на 3 месеца по реда на глава осма от Закона за 
енергетиката след получаване на тримесечните 
технически отчети по чл. 10, ал. 1, т. 1. 
Чл. 9. (1) Окончателният контрол на реали­
зираните проекти се извършва от министъра 
на икономиката и енергетиката на базата на 
одити от независими външни одитори и на 
окончателен верификационен доклад, изготвен 
от независим верификационен орган, акреди­
тиран от Изпълнителна агенция „Българска 
служба за акредитация“.
(2) Одиторите по ал. 1 изготвят за всеки 
проект доклади:
1. за вида и стойността на извършената 
инвестиция;
2. за количеството намалени емисии на 
парникови газове.
(3) Докладите за обстоятелствата по ал. 2, 
т. 1 се изготвят от регистрирани одитори съг-
ласно Закона за независимия финансов одит.
(4) Докладите за обстоятелствата по ал. 2, 
т. 2 се изготвят от независими верификационни 
органи, акредитирани от Изпълнителна агенция 
„Българска служба за акредитация“.
(5) Одиторите по ал. 1 се избират от опе­
раторите по чл. 4, ал. 1, т. 1 и ал. 2 по реда на 
Закона за обществените поръчки.
(6) Разходите на операторите за изготвяне 
на окончателните доклади по чл. 9, ал. 2 са за 
сметка на операторите и влизат в стойността 
на инвестицията.
Раздел ІІІ
Докладване
Чл. 10. (1) Операторите по чл. 4, ал. 1, т. 1 
и ал. 2 са длъжни да представят на министъра 
на икономиката и енергетиката:
1. тримесечни и годишни технически отче­
ти за степента на реализация на проектите в 
срок 15 дни след приключване на съответното 
календарно тримесечие или на съответната 
календарна година; 
2. финансова справка за направената инвес­
тиция през календарната година в срок до 15 
януари на следващата календарна година по 
образец, утвърден от министъра на икономи­
ката и енергетиката;
3. окончателен финансов доклад за напра­
вената инвестиция, изготвен от одитора по 
чл. 9, ал. 3, в срок 30 дни след приключване 
на изпълнението на всеки проект по образец 
съгласно приложение № 1; констативната вери­
фикация на финансовите отчети се извършва 
съгласно Международен стандарт за свързани с 
одита услуги 4400 „Ангажименти за извършване 
на договорни процедури относно финансовата 
информация“;
4. доклад за намалението на емисии на 
парникови газове, изготвен от оператора, след 
приключване на изпълнението на съответния 
проект, включен в НПИ, по образец съгласно 
приложение № 2; докладът се представя заедно 
с доклада по т. 5;
5. окончателен верификационен доклад, из­
готвен от независимия верификационен орган 
по чл. 9, ал. 4, по образец съгласно приложение 
№ 3; докладът се изготвя въз основа на доклада 
по т. 1 и удостоверява количеството намалени 
емисии на парникови газове след приключва­
не на изпълнението на проекта; докладът се 
представя в срок 60 дни след приключване на 
изпълнението на съответния проект, включен 
в НПИ.
(2) Документите по ал. 1, т. 1 могат да 
се представят в МИЕ и по електронен път с 
електронен подпис.
(3) При установяване на несъответствия 
и/или пропуски в документите по ал. 1 ми­
нистърът на икономиката и енергетиката или 
упълномощено от него длъжностно лице дава 
конкретни указания и определя срок за тяхното 
преработване и/или допълване.
Чл. 11. (1) Министърът на икономиката и 
енергетиката изготвя обобщен доклад въз ос­
нова на информацията от годишните отчети 
на операторите по чл. 10, ал. 1.
(2) Докладът по ал. 1 съдържа:
1. информация за резултатите от извърше­
ния контрол и изпълнението на проектите, 
включени в НПИ;
2. данни, че направените инвестиции до­
принасят за намаляване на емисиите на пар­
никови газове;
3. потвърждение, че годишната инвестирана 
сума съответства на размера на планираните